મંત્રીએ રાજ્ય સરકારના સંબંધિત વિભાગો દ્વારા ધારાસભ્યોના રજૂ થયેલા પ્રશ્નો પ્રત્યે હકારાત્મક અભિગમ દાખવી ઝડપી ઉકેલ માટે પ્રવૃત્ત થવા અનુરોધ કર્યો હતો.આ બેઠકમાં વિસ્તારની દૃષ્ટિએ વીજ નિગમની કચેરીઓ સ્થાપવી, વીજ ઉપકરણોની સરળ ઉપલબ્ધ અને મટિરિયલ મેનેજમેન્ટ, નવા ૬૬ કે. વી. સબ સ્ટેશન સ્થાપવા, લો-વોલ્ટેજના નિવારણ, કચ્છ જિલ્લામાં નર્મદાનું વધારાનું પાણી પૂરું પાડવા, કચ્છ જિલ્લામાં ૫૦૦ જેટલાં નવા તળાવો બાંધવા, કચ્છમાં કૃષિ કોલેજની સ્થાપના, રોડ-રસ્તાના નવા કામ, વલસાડ તાલુકામાં લો-વોલ્ટેજની સમસ્યા, પડતર જમીનનો વિકાસ, તિથલ અને પારનેરા ડુંગરમાં પ્રવાસન વિકાસ જેવા મુદ્દાઓ સંદર્ભે ધારાસભ્યોએ લેખિત રજૂઆત કરી હતી. મંત્રીએ ધારાસભ્યોની રજૂઆતો પ્રત્યે હકારાત્મક અભિગમ દાખવી પ્રજાલક્ષી ઉકેલ માટે જણાવ્યું હતું.